Aconcagua

O Cerro Aconcagua, dîto ascì Monte Aconcagua, con 6.959 metri in sciô livello do mâ, o l'è o monte ciû ærto de l'Americhe e do mondo fêua de l'Asia.

O s'attrêuva inte l'òvest de l'Argentinn-a e o fa pârte de e Ande, o scistemma de monti ch'o percôrre l'América do Sûd. O g'ha diversci giassâi e o sta drento a-o Parque Provincial Aconcagua, vixitòu da nûmerôxi tûristi e scaatôi de tûtto o mondo.

L'orìggine do sêu nomme a no l'è ancon ciæa. O se pensa ch'o pêu vegnî da a léngua Quechua, da dôe pòule che vêuan dî "sentinella de prîa"; oppûre da 'n'âtra léngua pre-coloniâ.

 Âtri progètti  

 Ligàmmi de fêua 




Categorîa:Montàgne
Categorîa:Geografia de l'America do Sud
Categorîa:Argentinn-a